سلوواڪيا

سلوواڪيا (Slovakia)، سرڪاري نالو سلوواڪ ريپبلڪ، وچ يورپ جو خشڪي سان گھيريل ملڪ آھي. ان جون سرحدون اتر ۾ پولينڊ، اوڀر ۾ يوڪرين، ڏکڻ ۾ ھنگري، ڏکڻ-اولھه ۾ آسٽريا ئ اتر-اولھه ۾ چيڪ ريپبلڪ سان ملن ٿيون. ملڪ جي پکيڙ 49,035 چورس ڪلوميٽر آهي ۽ اڪثر جابلو علائقي تي مشتمل آهي. آبادي جي اڪثريت سلاوڪ نسل جي آھي. ملڪ جو گادي جو ھنڌ ۽ وڏي ۾ وڏو شھر براٽيسلاوا آهي. ٻيون وڏو شهر ڪوشيتسا آھي. ملڪ جي سرڪاري ٻولي سلاوڪ آهي.

 تاريخ 
ھن ملڪ واري علائقي ۾ سلاوس پنجين ہا ڇھين صدي عيسويءَ ۾ آيا ۽ ستين صدي عيسويءَ م انھن سامو واري ايمپائر جي  قيام ۽ پوء نائين صدي عيسويءَ م نترا واري پرنسپلٽي جي قيام ۾ وڏو ڪردار ادا ڪيو جنھن تي پوء موراويا جي پرنسپلٽي قبضو ڪيو. ڏھين صدي عيسويءَ ۾ موراويا جي ٽٽڻ بعد ھي علائقو ھنگري جي پرنسپلٽي جو حصو ٿي ويو جنھن بعد 1000ع ۾ ھنگري جي بادشاھت جو قيام عمل ۾ آيو
1241ع ۽ 1242ع ۾ منگولن ھن علائقي کي تباھ ڪري ڇڏيو جنھن بعد ھنگري جي بادشاھ بئلا ڇھين جرمن زپسر نسل وارن ماڻھن کي آباد ڪرايو جيڪي اڃان تائين ھن ملڪ جي اوڀر واري پاسي رھندڙ آھنKarl Julius Schröer, Die deutschen Mundarten des ungrischen Berglandes (1864). پھرين جنگ عظيم کان پوء آسٽرو ھنگري ايمپائر جي خاتمي سان چيڪوسلاوڪ نيشنل ڪائونسل چيڪوسلاواڪيہ (1918–1939) قائم ڪيو. ٻين جنگ عظيم جي شروعات ۾ الڳ سلوواڪ ريپبلڪ (1939–1945) قائم ٿي جنھن ۾ جرمني جي حمايت يافتہ فاشسٽ حڪومت قائم رھي. ٻين جنگ عظيم جي خاتمي سان وري چيڪوسلاواڪيہ ريپلڪ قائم ٿي. 1948ع ۾ فوجي انقلاب ذريعي اتي سوشلسٽ حڪومت قائم ٿي ۽ ملڪ سوويت بلاڪ جو حصو ٿي ويو ۽ 1989ع تائين ان بلاڪ ۾ رھيو. 1989 ۾ پرامن مخملي انقلاب ذريعي ھتي اشتراڪيت جي نظام جو خاتمو ٿيو. پھرين جنوري 1993 م چيڪوسلاواڪيہ جي پرامن تحليل سان سلوواڪيا جي موجوده آزاد ريپلڪ قائم ٿي. ورلڊ بئنڪ جي ريٽنگ مطابق سلوواڪيا ھڪ وڏي آمدني وارو ترقي يافتہ ملڪ آھي.

 حوالا 

زمرو:ملڪ
زمرو:يورپ
زمرو:يورپي ملڪ
زمرو:گڏيل قومن جا ڀاتي ملڪ
زمرو:يورپي اتحاد جا رڪن ملڪ